Protesta për klimën paralizon Uashingtonin
Kërkohet vëmendja e politikanëve për të vepruar menjëherë për të luftuar ndryshimet klimatike të shkaktuara nga njeriu
Qindra aktivistë bllokuan rrugët kryesore në kryeqytetin amerikan të hënën, duke kërkuar veprim të menjëhershëm nga qeveria ndaj ndryshimeve klimatike. Protestuesit në Uashington përdorën varka me vela, makina dhe mjete të tjera për të bllokuar kryqëzimet kryesore. Një e hënë pa trafik në rrugët e kryeqytetit amerikan. Ky ishte qëllimi i një koalicioni të gjerë grupesh aktiviste me protestën “Shut Down D.C.” ose “Të Bllokojmë Uashingtonin”, për të dërguar një mesazh të fuqishëm kundër ngrohjes globale. Danika Hawkins është një prej organizatorëve. Policia vërejti me kujdes protestuesit, disa prej të cilëve përdorën mjete të ndryshme për të tërhequr vëmendjen për kauzën e tyre, përfshi një varkë me vela. Nuk ka patur njoftime për lëndime apo dëme të konsiderueshme, ndërsa janë ndalur dhjetëra protestues. Por kjo nuk i pengoi aktivistët t’u bëjnë thirrje politikanëve që të bëjnë më shumë për të luftuar ndryshimet klimatike. April Goggains është aktiviste me lëvizjen “Black Lives Matter DC”. Udhëtarët e kryeqytetit patën reagime të ndryshme për protestën. Shane Pruna punon në Institutin Smithsonian pranë vendit ku u zhvillua protesta dhe u bllokuan rrugët. Will Robin është punonjës në bashkinë e qytetit. Protestat në Uashington përkuan me fillimin e samitit të Kombeve të Bashkuara për Klimën në Nju Jork, në të cilën do të marrin pjesë udhëheqës nga rreth 60 vende të botës.